b"\n_START_ARTICLE_\nJos\xc3\xa9 de Odriozola y O\xc3\xb1ativia\n_START_SECTION_\nBiografia\n_START_PARAGRAPH_\nEn 1803 va ingressar a la Reial Acad\xc3\xa8mia de Belles Arts de Sant Ferran amb la intenci\xc3\xb3 de dedicar-se a la pintura, i el 1805 va guanyar el segon premi en el concurs convocat per l'Acad\xc3\xa8mia. Tanmateix, en esclatar la guerra del franc\xc3\xa8s en 1808 es va unir com a cadet al Regiment de Gal\xc3\xadcia. El 1810 fou professor de l'Escola de Cadets, el 1813 ascend\xc3\xad a tinent i el 1814 fou professor a l'Acad\xc3\xa8mia d'Artilleria de Seg\xc3\xb2via i el 1823 a l'Acad\xc3\xa8mia de Badajoz, que fou tancada arran l'arribada dels Cent Mil Fills de Sant Llu\xc3\xads. _NEWLINE_Durant uns anys es dedic\xc3\xa0 a la investigaci\xc3\xb3 de l'\xc3\xa0lgebra i el c\xc3\xa0lcul aplicats a l'artilleria, llegint obres de Joseph Louis de Lagrange (1736-1813), Simeon Poisson (1781-1840) i Pierre Simon de Laplace (1749-1827). Entre 1834 i 1835 viatj\xc3\xa0 per Alemanya i Fran\xc3\xa7a per familiaritzar-se amb les noves ind\xc3\xbastries militars. Ascendit a coronel d'artilleria i a general d'infanteria, fou condecorat amb la gran creu de l'Orde de Sant Hermenegild. El 1851 va patrocinar la fundaci\xc3\xb3 del Seminari Cient\xc3\xadfic de Bergara i en 1847 fou un dels acad\xc3\xa8mics fundadors de la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals."